Diari Oficial de la Generalitat Valenciana


Sumari del DOGV 3696, del 25-02-2000 (2000/1101)

RESOLUCIÓ de 10 de febrer de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l’Addenda al Conveni de cooperació entre la Conselleria de Cultura, Educació i Ciència de la Generalitat Valenciana, la Universitat Internacional Menéndez Pelayo, la Societat General d’Autors i Editors i Radiotelevisió Valenciana, firmat el 10 de juliol de 1996, per a la creació d’un Centre de Formació de Guionistes, i al Conveni de col·laboració subscrit per les parts esmentades el 5 de desembre de 1997 per a la modificació parcial del primer.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3696

Data del DOGV
:   25-02-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/1101


Data del document
:   10-02-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * professió artística
    * cooperació administrativa
    * universitat

RESOLUCIÓ de 10 de febrer de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Addenda al Conveni de cooperació entre la Conselleria de Cultura, Educació i Ciència de la Generalitat Valenciana, la Universitat Internacional Menéndez Pelayo, la Societat General d'Autors i Editors i Radiotelevisió Valenciana, firmat el 10 de juliol de 1996, per a la creació d'un Centre de Formació de Guionistes, i al Conveni de col·laboració subscrit per les parts esmentades el 5 de desembre de 1997 per a la modificació parcial del primer. [2000/X1101]
  
Subscrita, després de la tramitació prèvia reglamentària, entre la Conselleria de Cultura, Educació i Ciència de la Generalitat Valenciana, la Universitat Internacional Menéndez Pelayo, la Societat General d'Autors i Editors i Radiotelevisió Valenciana, el 21 d'octubre de 1999, una addenda al Conveni de cooperació entre la Conselleria de Cultura, Educació i Ciència de la Generalitat Valenciana, la Universitat Internacional Menéndez Pelayo, la Societat General d'Autors i Editors i Radiotelevisió Valenciana, firmat el 10 de juliol de 1996, per a la creació d'un Centre de Formació de Guionistes, i al Conveni de col·laboració subscrit per les parts esmentades el 5 de desembre de 1997 per a la modificació parcial del primer, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada addenda, que ha quedat inscrita en el Registre de Convenis amb el número 0118/2000, i que figura com a annex d'aquesta resolució.
  
València, 10 de febrer de 2000.- La subsecretària del Secretariat del Govern i Relacions amb les Corts: Amparo Koninckx Frasquet.
  
Addenda al Conveni de cooperació entre la Conselleria de Cultura, Educació i Ciència de la Generalitat Valenciana, la Universitat Internacional Menéndez Pelayo, la Societat General d'Autors i Editors i Radiotelevisió Valenciana, firmat el 10 de juliol de 1996, per a la creació d'un Centre de formació de guionistes, i al conveni de col·laboració subscrit per les parts esmentades el 5 de desembre de 1997 per a la modificació parcial del primer.
  
València, a 21 d'octubre de 1999
  
Reunits:
  
Per una part, l'Hble. senyor Manuel Tarancón Fandos, conseller de Cultura, Educació i Ciència de la Generalitat Valenciana, que actua en nom de la Generalitat Valenciana, i està facultat per a la subscripció de la present addenda en virtut de l'acord adoptat pel Govern Valencià en la reunió de 19 d'octubre de 1999.
  
Per una altra part, l'Excm. senyor José Luis García Delgado, rector de la Universitat Internacional Menéndez Pelayo, en el seu nom i representació i d'acord amb les atribucions que té conferides pel Reial Decret 1.920/1995, de 24 de novembre (BOE núm. 282, de 25 de novembre).
  
Per una altra, el senyor Eduardo Bautista García, president del Consell de Direcció de la Societat General d'Autors i Editors, en nom i representació seus, i en l'exercici de les atribucions que li conferix l'article 65 dels Estatuts de la Societat de 27 de gener de 1995.
  
I, per una altra, el senyor José Vicente Villaescusa Blanca, director general de l'ens públic Radiotelevisió Valenciana, que actua en representació seua en virtut de les atribucions conferides en l'article 11 de la Llei de la Generalitat Valenciana 7/1984, de 4 de juliol, de Creació de l'entitat pública Radiotelevisió Valenciana.
  
Exposen:
  
Primer
  
Que, segons s'establix en el conveni de col·laboració subscrit el 5 de desembre de 1997 per les quatre institucions i entitats representades en l'acte, pel qual es modificava parcialment el Conveni subscrit el 10 de juliol de 1996 per a la creació d'un Centre de Formació de Guionistes, la vigència dels dos convenis es prorrogaria a través d'addendes anuals.
  
Segon
  
D'altra banda, es fa necessari adoptar les mesures que requerixen l'aplicació i el desplegament dels convenis mencionats durant 1999, a la vista de la proposta presentada pel director del Centre de Formació de Guionistes en la reunió de la seua Comissió Acadèmica del dia 21.12.1998.
  
En virtut de tot això, les institucions i entitats representades acorden subscriure la present addenda d'acord amb les següents
  
Clàusules:
  
Primera
  
L'objecte de la present addenda és prorrogar el conveni de col·laboració de 10 de juliol de 1996, modificat el 5 de desembre de 1997, i regular la seua aplicació durant 1999.
  
Segona
  
Les activitats del Centre de Formació de Guionistes Luis García Berlanga seran organitzades, dirigides i fomentades conjuntament per la Conselleria de Cultura, Educació i Ciència i per la Universitat Internacional Menéndez Pelayo, d'acord amb el que s'indica en les clàusules següents i comptant amb l'aportació econòmica de les altres institucions firmants.
  
Tercera
  
Condicions singulars per al desplegament i l'aplicació dels convenis durant 1999:
  
1. S'establix com a pressupost de despeses per a l'organització de les diverses activitats que es realitzaran durant l'any 1999 la quantitat de cinquanta-tres milions tres-centes quaranta-vuit mil dues-centes pessetes (13.268.702 PTA), segons el desglossament que figura en l'annex que acompanya el conveni.
  
2. La Conselleria de Cultura, Educació i Ciència realitzarà despeses per import màxim de quatre milions de pessetes (4.000.000 PTA/24.040,48 euros), i assumirà directament el pagament dels serveis i subministraments que contracte durant l'any 1999. L'aportació es farà a càrrec de l'aplicació 41.77.441.97.9 dels pressupostos de la Generalitat Valenciana per a 1999.
  
La Conselleria de Cultura, Educació i Ciència facilitarà també, sempre que siga possible, a través de la Filmoteca de la Generalitat Valenciana, el material videogràfic oportú per a utilitzar-lo tant en les classes com en el sistema de consultes que el centre té a disposició dels seus alumnes.
  
3. La Societat General d'Autors i Editors efectuarà una aportació de cinc milions de pessetes (5.000.000 PTA), que es farà efectiva a través de la Fundació Autor.
  
4. Radiotelevisió Valenciana realitzarà una aportació de set milions de pessetes (7.000.000 PTA), que es farà efectiva després de la firma del present conveni.
  
Radiotelevisió Valenciana, a més, recolzarà, en el marc de col·laboració amb la Conselleria de Cultura, Educació i Ciència per a l'estímul i suport a la indústria audiovisual valenciana, la producció i adquisició dels drets de dos curtmetratges presentats per productores valencianes sobre guions escrits al Centre de Formació de Guionistes Luis García Berlanga i avalats pel mateix centre.
  
5. La Universitat Internacional Menéndez Pelayo destinarà recursos propis suficients per a assumir el pagament de les despeses previstes en l'annex, una vegada descomptades les aportacions de les institucions i entitats firmants del present document i els ingressos per matrícula.
  
De la mateixa manera, i segons s'indica en la clàusula catorze del conveni firmat el 10 de juliol de 1996, podran establir-se acords puntuals amb entitats col·laboradores per a activitats concretes del Centre, i les possibles aportacions econòmiques contribuiran també a minorar la quantitat destinada per la Universitat Internacional Menéndez Pelayo.
  
Quarta
  
Les aportacions econòmiques realitzades per les institucions i entitats firmants de l'addenda, així com les procedents de qualsevol altra col·laboració, s'ingressaran en el compte corrent número 1955604035 del Banc d'Espanya (codi de banc 9000), oficina principal (codi d'agència 0001), al carrer d'Alcalá, 50, de Madrid, a nom de la Universitat Internacional Menéndez Pelayo, Secció d'Organismes Autònoms, excepte la indicada en el punt 2 de la clàusula tercera, per la seua pròpia naturalesa.
  
Cinquena
  
Tal com s'establix en la clàusula tercera del Conveni de col·laboració firmat el 5 de desembre de 1997, la present addenda prorroga la vigència del conveni mencionat i del firmat el 10 de juliol de 1996 fins al 31 de desembre de 1999.
  
I, com a prova de la seua conformitat, firmen el present document en quatre exemplars, i en el lloc i la data indicats a l'encapçalament.
  
El conseller de cultura, Educació i Ciència,
  
MANUEL TARANCÓN FANDOS
  
El rector de la Universitat Internacional Menéndez Pelayo
  
JOSÉ LUIS GARCÍA DELGADO
  
El president del Consell de Direcció de la Societat
  
General d'Autors i Editors,
  
EDUARDO BAUTISTA GARCÍA
  
El director general de Radiotelevisió Valenciana,
  
JOSÉ VICENTE VILLAESCUSA
  
Annex
  
Pressupost de despeses per a 1999
  
Lliçó inaugural 665.000
  
Curs: Escriptura de guió per a cinema 8.414.000
  
Curs: Escriptura de guió per a cinema i televisió (Alacant) 1.834.200
  
Curs: Escriptura documental 1.972.000
  
Curs: Escriptura de comèdia de situació i telesèries 1.612.000
  
Curs: Escriptura de tv-movies 634.000
  
Seminari: El guió en l'univers de J. L. Borau 1.962.000
  
Seminari: Les claus de l'escriptura 1.962.000
  
Seminari: Els actors i el guió 1.962.000
  
Seminari: Tendències de la ficció televisiva 2.994.000
  
Trobada: Formar el formador 2.640.000
  
Trobada: Les tendències argumentals en el cinema actual 2.640.000
  
Direcció i coordinació 4.765.000
  
Difusió 4.000.000
  
Compra de material audiovisual 2.000.000
  
Despeses personal UIMP 5.442.000
  
Manteniment i subministraments 4.444.000
  
Materials 1.226.000
  
Recollida de ponents 480.000
  
Pauses-cafè 300.000
  
Viatges d'organització 1.400.000
  
Total despeses 52.756.341